sagorsarker/bangla-wikipedia huggingface dataset:
বাস্তবতা

বাস্তবতা হচ্ছে সব কিছুর সমষ্টি যা বাস্তব, যা নিছক কল্পনার বিরোধীতা করে।এছাড়াও শব্দটি সত্তাতাত্ত্বিক জিনিসের অবস্থা, অস্তিত্ব নির্দেশ করে।ভৌত অর্থে, বাস্তবতা হচ্ছে জানা-অজানা সব কিছুর সমষ্টি। প্রকৃত বাস্তবতা বা অস্তিত্ব বা সত্ত্বা সম্পর্কে দার্শনিক প্রশ্ন সত্তাতাত্ত্বিক বিধির আওতায় বিবেচনা করে, যা পাশ্চাত্য দার্শনিকদের অধিবিদ্যার একটি প্রধান শাখা। এছাড়াও সত্তাতাত্ত্বিক প্রশ্ন দর্শনের বিচিত্র বৈশিষ্ট্য, দর্শন বিঙ্গান, ধর্ম, গণিত এবং যৌক্তিক বিষয় নিয়ে আলোচনা করে।এই প্রশ্নগুলো শুধু ভৌত বস্তুকেই বাস্তব হিসেবে অন্তর্ভুক্ত করে, যদিও বাস্তবতা মৌলিকভাবে অবাস্তব।
একটি সাধারণ কথোপকথন ব্যবহার হয় বাস্তবতা মানে "উপলব্ধি, বিশ্বাস, এবং বাস্তবতা দিকে মনোভাব ", "আমার বাস্তবতা, আপনার বাস্তবতা না" হিসেবে।এটি প্রায়ই ব্যবহার করা হয় একটি কথোপকথন হিসাবে যা একটি কথোপকথন পক্ষের একমত, অথবা গভীরভাবে quibble না, একমত হওয়া উচিত বাস্তব কি বিভিন্ন ধারণা। উদাহরণস্বরূপ, বন্ধুদের মধ্যে একটি ধর্মীয় আলোচনায়, এক বলতে পারে (হাস্যরস চেষ্টা) "তুমি অসম্মতি হতে পার, কিন্তু আমার বাস্তবতা, সবাই যায় স্বর্গের দিকে."বাস্তবতা লিঙ্ক যে একটি ভাবে সংজ্ঞায়িত করা যেতে পারে এটা বিশ্ব  বা তাদের অংশ (ধারণাগত কাঠামো): বাস্তবতা হল সবকিছুর সামগ্রিকতা, কাঠামো (প্রকৃত এবং ধারণাগত), ঘটনা (অতীত এবং বর্তমান)।এটি একটি বিশ্বের (এটা পৃথক বা উপর ভিত্তি করে করা হবে কিনা শেষ মানব অভিজ্ঞতা) বর্ণনা বা মানচিত্র করার প্রচেষ্টা।পদার্থবিদ্যা, দর্শন থেকে কিছু ধারণা, সমাজবিজ্ঞান, সাহিত্য সমালোচনা, এবং অন্যান্য ক্ষেত্র বাস্তবতা বিভিন্ন তত্ত্ব আকৃতি পর্যবেক্ষণযোগ্য বা যোগ্য নয়।এমন একটা বিশ্বাস আছে যে,সেখানে কেবল ও আক্ষরিক অর্থে আমাদের প্রত্যেকেরই এর বাইরে কোন বাস্তব ধারণা বা বিশ্বাস নেই।এমন মনোভাবের জনপ্রিয় বিবৃতির সারাংশ, "বাস্তবতা হচ্ছে ধারণা" বা "বাস্তবতা হল যা আপনা থেকে দূরে যেতে পারে (রবার্ট অ্যান্টন উইলিয়ামসন) এবং তারা বিরোধী বাস্ততবতাকে ইঙ্গিত করে - অর্থাৎ, যে দৃষ্টিভঙ্গির কোন উদ্দেশ্য বাস্তবতা নেই, সুনির্দদিষ্টভাবে স্বীকার করা হোক বা না হোক। বিজ্ঞানের অনেক ধারণা এবং দর্শন প্রায়ই সাংস্কৃৃৃতিক ও সামাজিকভাবে সঙ্গায়িত করা হয়।এই ধারণাটির বিস্তারিত টমার্স কুটির "বৈজ্ঞানিক বিপ্লবের গঠন" নামক বইয়ে পাওয়া যায়। বাস্তবতার সমাজ নির্মাণ, সমাজবিজ্ঞান নিয়ে পিটার এল বার্জার এর লেখা বইয়ে ধারণা পাওয়া যায়, যা ১৯৬৬ সালে প্রকাশিত হয়েছে। এটা ব্যাখ্যা করে , কীভাবে বাস্তবতা অনুধাবন করার জন্য জ্ঞান অর্জন ও ব্যবহার করতে হয়।বাস্ততবতার বাইরে, দৈনন্দিন জীবনের সবচেয়ে গুরুুুত্বপূর্ণ , যেহেতু সম্পূর্ণ ওয়াকিবহাল ও মনোযোগী দৈনন্দিন জীবনের অভিজ্ঞতা।
উইন্ডোজ ১০ সংস্করণ

উইন্ডোজ ১০ এর বারোটি সংস্করণ রয়েছে, এটি বিভিন্ন বৈশিষ্ট্যের আনুষঙ্গিক, ঘটনা বা উদ্দেশ্য নিয়ে ডিভাইসের জন্য করা হয়েছে। কিছু সংস্করণ শুধুমাত্র ডিভাইস প্রস্তুতকারকের থেকে সরাসরি ডিভাইসে বিতরণ করা হয়, এছাড়া "এন্টারপ্রাইজ" এবং "শিক্ষা" সংস্করণ কেবল ভলিউম লাইসেন্সিং চ্যানেলগুলির মাধ্যমে উপলব্ধ। মাইক্রোসফট ডিভাইসের নির্মাতা স্মার্টফোনের (উইন্ডোজ ১০ মোবাইল) এবং ইন্টারনেট অব থিংস সহ নির্দিষ্ট শ্রেণীর ডিভাইসগুলোতে ব্যবহারের জন্য উইন্ডোজ ১০ এর ভিন্ন সংস্করণগুলিও তৈরি করে।
বেসলাইন সংস্করণটি একমাত্র সংস্করণ যা খুচরা দোকানে বিক্রির জন্য পাওয়া যায়।
এই সংস্করণগুলি সংস্থার জন্য বিভিন্ন বিশিষ্ট কেন্দ্রীভূত করে সহজতর করার জন্য তৈরি করা হয়েছে। তাদের প্রধান এভিনিউ মাইক্রোসফ্টের সাথে একটি ভলিউম লাইসেন্সিং চুক্তি।
তেমাতাগি

তেমাতাগি একটি মাঝারি আকারের প্রবালদ্বীপ। এর কাছাকাছি আরো কয়েকটি বড় আকারের প্রবালদ্বীপ রয়েছে। 
৮ বর্গকিলোমিটার (৩.১ বর্গমাইল) জায়গাজুড়ে থাকা ১১.৫ কিলোমিটার (৭.১ মাইল) দৈর্ঘ্য ও ৭ কিলোমিটার (৪.৩ মাইল) প্রশস্ত এই দ্বীপটিতে মাত্র ৫৮ জন স্থায়ী বাসিন্দা রয়েছে।
১৭৯২ সালের ৫ এপ্রিল জাহাজ দৈবঘটনার মাধ্যমে উইলিয়াম ব্লাই প্রথম ইউরোপীয় হিসেবে এই দ্বীপে ভ্রমণ করেন। ব্লাইয়ের ভ্রমণকালে দ্বীপটি ছিলো বসতিহীন জনমানবশূন্য। কিছু কিছু মানচিত্রে তেমাতাগি প্রবালদ্বীপকে ব্লাইয়ের উপহ্রদ দ্বীপ বা Bligh's Lagoon Island নামে চিহ্নিত করা হয়।
তেমাতাগি হলো মক্কার বিপ্রতীপ বিন্দুর কাছাকাছি অবস্থিত অর্থাৎ মক্কার নিকট প্রতিপাদ স্থান। এর ফলে তেমাতাগি ও তার পার্শ্ববর্তী দ্বীপগুলোর মধ্যবর্তী স্থানে কিবলার দিকের ব্যাপক তারতম্য হয়।
আরবিকরণ

আরবীকরণ বা আরবিকরণ বলতে কোনো একটি অনারব অঞ্চলে ক্রমবর্ধমান আরবীয় সাংস্কৃতিক প্রভাব বিস্তার করাকে বুঝায়। যার ফলে ঐ অঞ্চলের বাসিন্দারা একসময় আরবি ভাষায় কথা বলে এবং আরব সংস্কৃতি ধারণ করে।
নিজেদের বিজিত অঞ্চলে আরবীয় খ্রিস্টান ও আরবি-ভাষী ইহুদিদের বিরোধিতায় আরবি ভাষা ও সংস্কৃতি ছড়িয়ে দেওয়া ছিল সপ্তম শতাব্দীতে আরবীয় মুসলিমদের বিজয়গুলির মধ্যে সবচেয়ে গুরুত্বপূর্ণ অর্জন।
ফলস্বরূপ আরব জাতির কিছু আদিম উপাদান বিজিত সভ্যতার উপাদানের সাথে নানা রূপ ও ডিগ্রিতে সদৃশ্য হয়ে যায় এবং সামগ্রিকভাবে আরবীয়র বিপরীতে আরব বলে পরিচিত হয়।
আরবীকরণ আধুনিক যুগেও অব্যাহত রয়েছে, সর্বাধিক সুস্পষ্টভাবে ইরাক, সিরিয়া, সুদান, মৌরিতানিয়া, আলজেরিয়া এবং লিবিয়া এবং অন্যান্য অনারব-জনগোষ্ঠীর দ্বারা আরব পরিচয় ও সংস্কৃতি গ্রহণ করা হয়েছিল।
মুসলিম হানাদাররা মাল্টা দ্বীপের মূল বসতি মদিনা অঞ্চলকে (আধুনিক মদিনা) ঘেরাও করেছিল, তবে স্থানীয় বাসিন্দারা শান্তি চুক্তি নিয়ে তাদের সাথে আলোচনা করতে সক্ষম হয়েছিল। চুক্তিস্বরূপ মুসলমানরা খ্রিস্টান বন্দীদের মুক্তি দিয়েছিলো, রজারের আনুগত্য স্বীকার এবং তাকে বার্ষিক শ্রদ্ধা নিবেদন করার শপথ করেছিলো। এরপর রজারের সেনাবাহিনী গোজোকে বরখাস্ত করে এবং মুক্ত হওয়া বন্দীদের নিয়ে সিসিলিতে ফিরে যায়।
যদিও আক্রমণটি কোনও বড় রাজনৈতিক পরিবর্তন আনেনি, তবে এটি মাল্টার পুনরায় খ্রিস্টানীকরণের পথ প্রশস্ত করেছিলো, যা ১১২৭ সালে শুরু হয়েছিল। ফলে মাল্টাকে মুসলিমরা তাদের শাসনাধীনে অন্তর্ভুক্ত করতে পারেনি।
আইবেরিয়ান উপদ্বীপে রিকনকুইস্টা আরবীকরণের ঐতিহাসিক বিপর্যয়ের সবচেয়ে উল্লেখযোগ্য উদাহরণ। আরবীকরণ এবং ইসলামীকরণের প্রক্রিয়াটি স্থগিত ও বাধাগ্রস্ত হয়েছিল কারণ উপদ্বীপের উত্তরে বেশিরভাগ খ্রিস্টান রাজ্যগুলি ১২১২ সালে টলেডো এবং ১২৩৬ সালে কর্ডোভা জয় করেছিল। ১৪৯২ সালের জানুয়ারিতে গ্রানাডাকে যেমন জয় করা হয়েছিল, তেমনই উপদ্বীপে সর্বশেষ অবশিষ্ট আমিরাতও জয় করা হয়েছিল। পরে অধিকৃত অঞ্চলগুলোকে রোমানীকরণ ও খ্রিস্টানিকরণ করা হয়েছিল। যদিও সংস্কৃতি, ভাষা এবং ধর্মীয় ঐতিহ্য পূর্ববর্তী ভিজিগোথিক রাজ্যের চেয়ে ভিন্নধর্মী ছিল।
আধুনিক যুগে আরবীকরণের প্রক্রিয়াটিকে প্রতিরোধ করার জন্য বিভিন্ন রাজনৈতিক পরিবর্তন ঘটেছে। এর মধ্যে উল্লেখযোগ্য হলো:
মালয়ে আরবীকরণকে জোহরের সুলতান ইব্রাহিম ইসমাইল ব্যাপক সমালোচনা করেছিলেন। তিনি ইসলামের অযুহাতে আরব সংস্কৃতি প্রবর্তনের পরিবর্তে মালয় সংস্কৃতি ধরে রাখার আহ্বান জানান। তিনি জনগণের উদ্দেশ্য মহিলাদের বোরকা পড়ানো, লিঙ্গভেদে করমর্দন এবং মালয় শব্দের পরিবর্তে আরবি শব্দ ব্যবহার না করার আহ্বান জানান। যারা মালয়ে আরব সংস্কৃতি চান তাদের গন্তব্য হিসাবে সৌদি আরবে চলে যাওয়ার পরামর্শ দিয়েছিলেন তিনি। তিনি বলেছিলেন যে তিনি নিজে মালয় সংস্কৃতি মেনে চলেন। আবদুল আজিজ বারী বলেছিলেন যে ইসলাম ও আরব সংস্কৃতি একে অপরের সাথে জড়িত। তিনি জোহর সুলতান যা বলেছেন তারও সমালোচনা করেছিলেন। দাতুক হারিস কাসিমও এরূপ মন্তব্যের জন্য সুলতানের সমালোচনা করেছিলেন, তিনি সেলেঙ্গর ইসলাম ধর্মীয় বিভাগের নেতৃত্ব দিয়েছিলেন।
নূর জাহান (চলচ্চিত্র)

নূর জাহান ২০১৮ সালের ভারত-বাংলাদেশ যৌথ প্রযোজনায় নির্মিত নাট্য চলচ্চিত্র। এটি পরিচালনা করেছেন অভিমন্যু মুখার্জী, যা ভারতের রাজ চক্রবর্তী প্রোডাকশন এবং বাংলাদেশের জাজ মাল্টিমিডিয়ার ব্যানারে রাজ চক্রবর্তী প্রযোজিত এবং এসভিএফ এন্টারটেইনমেন্ট সহ - প্রযোজনা করেছে। এতে নবাগত অভিনেতা অদ্রিত রায় এবং পূজা চেরি প্রধান ভূমিকায় অভিনয় করেছেন। এটি মারাঠি সিনেমা "সাইরাতের" পুনর্নির্মাণ । বহরমপুরের কৃষ্ণনাথ কলেজে এর শুটিং হয়েছে।
নূর জাহান দুই তরুণ প্রেমিক-প্রেমিকা নূর(অদ্রিত রায় দ্বারা অভিনীত) এবং জাহান (পূজা চেরি দ্বারা অভিনীত) এর গল্প। নূর একজন দরিদ্র পরিবারের ছেলে যার বাবা নেই কিন্তু মা আছে ।যে তার উচ্চ মাধ্যমিক পরিক্ষায় জেলায় সর্বোচ্চ শতাংশ পেয়েছেন। জাহান একজন ধনী পরিবারের মেয়ে সে একজন বিখ্যাত রাজনীতিবিদ, তার মা আমিন বেগম (অপরাজিতা আঢ্য) এর কন্যা।তাদের কলেজে পরিচয় হয়। নূর এবং জাহান দুইজন দুজনকে ভালোবাসে। জাহান এর মা জানতে পেরে তাদের ভালোবাসার বিরোধিতা করে।জাহান গর্ভবতী হয়ে গেছে ।তাদের উভয়ের অনেক কষ্ট হয়। তারা পালিয়ে যাওার চেষ্টা করে কিন্তু ব্যর্থ হয়। এরপর তারা আবার পালিয়ে যায়। কিন্তু তারা ধরা পড়ে যায় , তারা একসঙ্গে বসবাসের এক উপায় খুঁজে পায়- সেটা হল মৃত্যু। এটি একটি বিরাম দৃশ্য যা একটি ক্লাইম্যাক্স দেখায়। 
চলচ্চিত্রটি মূলত ১লা সেপ্টেম্বর ২০১৭-এ মুক্তি দেওয়ার পরিকল্পনা ছিল, তবে বাংলাদেশের সহ-প্রযোজনাগুলিতে অস্থায়ী নিষেধাজ্ঞার কারণে মুক্তি বিলম্বিত হয়েছে। পরে একটি ঘোষণার মাধ্যমে এই চলচ্চিত্রটি ১৬ ফেব্রুয়ারি ২০১৮-এ  ভালোবাসা দিবস উপলক্ষে মুক্তি পায়।
খয়রা-লেজ চুটকি

খয়রা-লেজ চুটকি ("ফিসুলুলা রুফিকুডা" ) পুরাতন বিশ্বের চুটকি পরিবারের প্যাসারিফর্মিসের একটি ছোট পাসেরাইন পাখি। খয়রা-লেজ চুটকির উচ্চতা মাত্র ১৪ সেন্টিমিটার। এরা পাহাড়ি পরিবেশে বসবাস করা পাখি। হিমালয়ে প্রজনন করে এবং শীতকাটায় দক্ষিণ-পশ্চিম ভারতের নীলগিরি পর্বতেএই পাখিগুলো পরিযায়ী পাখি। 
৩০টির মতো চুটকি (Flycatcher)  বাংলাদেশে দেখা যায় এবং এরা সবাই পরিযায়ী। বাংলাদেশে শীতে তারা থাকে এবং গ্রীষ্মে ডিম পাড়তে চলে যায় উত্তরের দিকে। সবচেয়ে কাছের যারা তারা নেপাল-ভুটানের পাহাড়ের উচ্চতায় বাসা করার জন্য চলে যায়। অন্য চুটকিরা (Flycatcher) উত্তরের আরো দূরে আফগানিস্তান, ইরানসহ প্রভৃতি দেশে চলে যায়।
শীতের আবাস এবং গ্রীষ্মের আবাস। নীলগিরি পর্বত অর্থাৎ, দক্ষিণ-পশ্চিম ভারতে সে শীতটা কাটায়। আর গ্রীষ্মে চলে যায় দক্ষিণ-পশ্চিম ভারতের শেষ মাথা অর্থাৎ শ্রীলঙ্কা, আফগানিস্তান, পাকিস্তান প্রভৃতি দেশের পর্বতের উপরে বাসা করে ছানা ফোটায়। ‘খয়রা-লেজ চুটকি’ পাখিটি শীত কাটাতে বাংলাদেশেও আসে।
শ্রীপ্রিয়া

শ্রীপ্রিয়া হচ্ছেন ভারতের একজন সাবেক চলচ্চিত্র অভিনেত্রী। তামিল, তেলুগু, মালয়লম, কন্নড় এবং হিন্দি ভাষায় শ্রীপ্রিয়া মোট ৩০০টির মত চলচ্চিত্রে অভিনয় করেছিলেন; এর মধ্যে ২০০টিই তামিল ভাষার। ১৯৭৩ সাল থেকে ১৯৮৬ সাল পর্যন্ত শ্রীপ্রিয়া মুখ্য ভূমিকায় অভিনয় করতেন এরপর '৮৭ সাল থেকে '৯২ পর্যন্ত তিনি সাপোর্টিং রোলে অভিনয় করা শুরু করেন। তামিল এবং তেলুগু ভাষায় কিছু চলচ্চিত্র পরিচালনাও করেন তিনি।
১৯৭৩ সালের চলচ্চিত্র "বিশালী"তে শ্রীপ্রিয়া প্রথম অভিনয় করেন, এরপর ১৯৭৪ সালের চলচ্চিত্র "মুরুগান কাটিয়া ভাড়ি"তে অভিনয় করার সুযোগ পান যেটি পি মাধবন পরিচালনা করেছিলেন। তিনি কমল হাসন, রজনীকান্ত এবং শিবাজী গণেশন এর মত নামকরা চলচ্চিত্র অভিনেতাদের সঙ্গে অভিনয় করার সুযোগ পেয়েছিলেন।
সত্তরের দশকের শেষের দিকে এবং আশির দশকের শুরুর দিকে শ্রীপ্রিয়া অভিনীত চলচ্চিত্র ব্যবসাসফল হয়েছিলো, সি রুদ্রায়া পরিচালিত "আভাল আপ্পাদিদান" (১৯৭৭) এ শ্রীপ্রিয়া মঞ্জু চরিত্রে অভিনয় করে 'তামিলনাড়ু রাজ্য পুরস্কার' জিতেছিলেন।
আন্তর্জাতিক ক্রিকেটে সৌরভ গঙ্গোপাধ্যায়ের শতরানের তালিকা

সৌরভ গঙ্গোপাধ্যায় একজন সাবেক ভারতীয় ক্রিকেটার এবং ভারতের জাতীয় ক্রিকেট দলের অধিনায়ক। ১৯৯২ সালে আন্তর্জাতিক অভিষেক থেকে ২০০৮ সালে অবসরের মধ্যে তিনি ১৬ টি শতক (১০০ বা তার বেশি রান) টেস্ট ক্রিকেটে এবং ২২ টি শতক একদিনের আন্তর্জাতিক (ওডিআই) ম্যাচে করেছেন। 
জুন ১৯৯৬ সালে লর্ডসে ইংল্যান্ডের বিরুদ্ধে টেস্ট অভিষেকে প্রথম শতক করেন। তিনি দশম ভারতীয় খেলোয়াড় হিসাবে এই কৃতিত্বের অধিকারী হন এবং তৃতীয় খেলোয়াড় হিসাবে ওই মাঠে অভিষেক ম্যাচেই প্রথম শতক করেন। ট্রেন্ট ব্রিজের পরবর্তী ম্যাচে ১৩৬ রান করে তিনি প্রথম দুই ইনিংসে শতক করা তৃতীয় ব্যাটসম্যান হন। ভারতের হয়ে টেস্ট শতকের হিসাবে অষ্টম স্থানে আছেন তিনি। তার সর্বোচ্চ রান ২৩৯ - তার একমাত্র দ্বি-শতরান - ২০০৭ সালে ব্যাঙ্গালুরের এম চিন্নাস্বামী স্টেডিয়ামে পাকিস্তান দলের বিপক্ষে করেন। দক্ষিণ আফ্রিকা ও ওয়েস্ট ইন্ডিজ বাদে তিনি টেস্ট ক্রিকেটের সকল দলের বিরুদ্ধে শতরান করেছেন। ভারতের বাইরে আটটি মাঠ'সহ ১৪ টি ক্রিকেট মাঠে তার শতক করেছেন। তিনি ৯০ রানের বেশি করে মোট ৪ বার খেলা শেষ করেছেন, যার মধ্যে দু'বার ৯৯ রানে শেষ করেছেন। 
একদিনের আন্তর্জাতিক ম্যাচে ১০ টি প্রতিপক্ষের বিরুদ্ধে শতরান করেছেন। ওয়েস্ট ইন্ডিজ বাদে একদিনের আন্তর্জাতিক ক্রিকেটের স্থায়ী সব ক্রিকেট দলের বিরুদ্ধে শতরান করেছেন। আগস্ট ১৯৯৭ সালে প্রথম ওয়ানডে শতক করেন শ্রীলঙ্কা বিরুদ্ধে কলম্বোর প্রেমাদাসা স্টেডিয়ামে। ১৯৯৯ বিশ্বকাপে তিনি একদিনের ক্রিকেটে তার সর্বোচ্চ ১৮৩ রান করেছেন একই দলের বিপক্ষে। ২০১৯ সালের জানুয়ারি পর্যন্ত, তিনি ওডিআইয়ে শতরানকারী শীর্ষস্থানীয় সেরা খেলোয়াড়দের তালিকায় যুগ্ম ভাবে অষ্টম ছিলেন। ২২ টি সেঞ্চুরির মধ্যে চারটি দেশের মাঠে করেন এবং আঠারো টি দেশের বাইরে (বিরোধী দলের) অথবা নিরপেক্ষ স্থান করেন। তিনি ৯০ এবং ১০০ এর মধ্যে ছয়বার আউট হন।
২০১৯–২০ অস্ট্রেলিয়া ক্রিকেট দলের দক্ষিণ আফ্রিকা সফর

অস্ট্রেলিয়া ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা ফেব্রুয়ারি থেকে মার্চ ২০২০-এ অনুষ্ঠিত হয়।
ঔষধনির্মাণ বিজ্ঞান

ঔষধনির্মাণ বিজ্ঞান (pharmaceutics) বলতে ঔষধ প্রস্তুতি ও ব্যবহার বিজ্ঞানের একটি শাখাকে বোঝায় যেখানে কোনও নতুন রাসায়নিক উপাদান (কিংবা পুরাতন ঔষধ) থেকে রোগীদের জন্য নিরাপদ মাত্রার ও কার্যকর ঔষধ নির্মাণ করার প্রক্রিয়া আলোচনা করা হয়। ঔষধনির্মাণ বিজ্ঞানকে একক মাত্রার ঔষধ নকশাকরণের বিজ্ঞান (Science of Dosage Form Design) নামেও ডাকা হয়।
ঔষধীয় গুণাগুণবিশিষ্ট অনেক রাসায়নিক পদার্থ থাকলেও ঔষধের উদ্দীষ্ট ক্রিয়াস্থলে চিকিৎসার জন্য যথার্থ পরিমাণে উপস্থিতি নিশ্চিত করতে বিশেষ পদ্ধতিগত সাহায্যের প্রয়োজন হয়। ঔষধনির্মাণ বিজ্ঞানে ঔষধের সূত্রায়ন অর্থাৎ ঔষধের সূত্রভিত্তিক প্রস্তুতির সাথে দেহে ঔষধের প্রয়োগ ও দেহাভ্যন্তরে ঔষধের বিতরণের মধ্যে যোগসূত্র স্থাপন করা হয়।
অন্য ভাষায়, ঔষধনির্মাণ বিজ্ঞানে বিশুদ্ধ ঔষধীয় পদার্থ(সমূহ) থেকে আদর্শ একক মাত্রার (dosage form) ব্যবহারযোগ্য ঔষধ নির্মাণ নিয়ে আলোচনা করা হয়। এর মধ্যে থাকে কার্যকরী ঔষধি যৌগের সাথে ব্যবহার করা অতিরিক্ত যৌগসমূহের ব্যবহার (Excipients), প্রয়োজনীয় যন্ত্রপাতির বিবরণ (Tooling), প্রস্তুতপ্রণালী (Formulation and Preparation), মোড়কজাতকরণ (Packaging) ও তার উপকরণ, ইত্যাদি। একক মাত্রার ঔষধ নকশাকরণ (Dosage Form Design) ঔষধনির্মাণ বিজ্ঞানের অন্তর্ভুক্ত। এই উপবিভাগে ঔষধের কণা ও তার বৈশিষ্ট্য প্রাধান্য পায়; সাথে থাকে পূর্বপ্রস্তুতি (Preformulation)। পূর্বপ্রস্তুতি বলতে বোঝায় ঔষধের প্রস্তুতির পূর্বে করণীয় বিষয়সমুহ, যেমন- ট্যাবলেট তৈরির ক্ষেত্রে প্রয়োজন তার ত্বরান্বিত স্থায়িত্ব পরীক্ষা (Accelerated Stability Testing)।
ঔষধনির্মাণ বিজ্ঞানের শাখাগুলির মধ্যে আছে:
বিশুদ্ধ ঔষধীয় উপাদান সাধারণত সাদা কেলালাসার বা আকৃতিহীন গুঁড়া ধরনের হয়। চিকিৎসা একটি বিজ্ঞানে পরিণত হবার আগে ঔষধ প্রস্তুতি ও ব্যবহারবিদেরা ঔষধ অপরিবর্তনীয় রূপেই সাধারণত ব্যবস্থা করতেন। বর্তমানে বেশির ভাগ ঔষধ একক মাত্রায় প্রয়োগ করা হয়। রোগীর কাছে ঔষধকে কী রূপে উপস্থাপন করা হয়, ঔষধের রোগীভিত্তিক কর্মক্ষমতা তার উপর নির্ভর করে।
পি. ললিতা কুমারি

পপুরি ললিতা কুমারী (ভোলগা নামে খ্যাত) একজন তেলুগু কবি এবং লেখক যিনি তার নারীবাদী দৃষ্টিভঙ্গির জন্য সুপরিচিত। তিনি ভারতের অন্ধ্র প্রদেশের গুন্টরে জন্মগ্রহণ করেন। তেলুগুতে তাঁর ছোটগল্প সংকলন 'Vimukta Kadha Samputi' জন্য তিনি ২০১৫ সালে মর্যাদাপূর্ণ সাহিত্য একাডেমি পুরস্কার জিতেছিলেন। লেখক হওয়ার পাশাপাশি তিনি টালিউডের স্ক্রিপ্টিং বিভাগের প্রধান অধ্যাপক ছিলেন। তাঁর নারীবাদ কাজ সারা দেশে বিতর্ক সৃষ্টি করেছিল। লাইব্রেরি অফ কংগ্রেসে তার সর্বাধিক জনপ্রিয় রচনাগুলির সংকলন রয়েছে, এতে তার নির্বাচিত ছোট গল্পগুলির ইংরেজি অনুবাদ রয়েছে।
ভোলগা ১৯৫০ সালের ২ নভেম্বর গুন্টরে জন্মগ্রহণ করেন। তিনি ১৯৭২ সালে অন্ধ্র বিশ্ববিদ্যালয় থেকে তেলুগু সাহিত্যে এম.এ. করেন।
এম.এ .করার পরে ভোলগা ১৯৭৩ থেকে ১৯৮৬ সালের মধ্যে তেনালির ভিএসআর এবং এনভিআর কলেজের তেলুগু অধ্যাপক হিসাবে যোগদান করেন। তিনি ১৯৮৬-১৯৯৯ সালে উশাকিরন মুভিজে সিনিয়র এক্সিকিউটিভ হিসাবে স্ক্রিপ্টিং বিভাগে কাজ করেন। পরে তিনি ১৯৯১ সালে তেলেঙ্গানা-ভিত্তিক একটি বেসরকারী সংস্থা অ্যাস্মিতা রিসোর্স সেন্টার ফর উইমেন-এর সভাপতি হিসাবে যোগদান করেন, যা মহিলাদের সমস্যা নিয়ে কাজ করে এবং বর্তমানে সংস্থার চেয়ারম্যান হিসাবে দায়িত্ব পালন করছেন। তিনি অসমিতা সংস্থার সম্পাদকীয় "বামতিন্তি মাসি" প্রকাশনার সদস্য এবং National Book Trust of India এর তেলুগু উপদেষ্টা পরিষদের সক্রিয় সদস্য।
ভোলগা তার নারীবাদী সাহিত্যকর্মের জন্য বিখ্যাত। তার উপন্যাস, নিবন্ধ, কবিতা আধুনিক ও প্রগতিশীল আদর্শের সাথে মহিলাদের চিত্রিত করেছেন। তিনি বাস্তবতা অক্ষুণ্ন রেখে কাজের গুণমান বজায় রেখেছেন। কর্মজীবনে থাকাকালীন তাঁর সমস্ত উপন্যাস লেখাছিলেন। তিনি ১৯৮৬ সালে তাঁর প্রথম উপন্যাস Sahaja প্রকাশ করেছিলেন। উপন্যাসটি সংবাদপত্রে বিতর্কের বিষয় ছিল। পরের বছর ১৯৮৭ সালে, তার দ্বিতীয় উপন্যাস Sveccha প্রকাশিত হয়। এই দুটি উপন্যাসে কীভাবে বিবাহ একটি মহিলাকে আবদ্ধ করে এবং তার স্বাধীনতাকে ব্যঙ্গ করে তা ফুটিয়ে তুলেছেন।
মুমতাহিনা টয়া

মুমতাহিনা চৌধুরী টয়া (জন্ম: ২৪ এপ্রিল, ১৯৯১) একজন বাংলাদেশী মডেল, নৃত্যশিল্পী এবং টেলিভিশন অভিনেত্রী, যিনি মূলত বাংলা ভাষার বিভিন্ন টেলিভিশন নাটক এবং ধারাবাহিকগুলিতে কাজ করে থাকেন, তিনি অনেক বিজ্ঞাপনের পাশাপাশি স্বল্পদৈর্ঘ্য চলচ্চিত্রেও কাজ করেছেন। ২০১০ সালে তিনি লাক্স-চ্যানেল আই সুপারস্টারে পঞ্চম স্থান অধিকার করেছিলেন।
মুমতাহিনা টয়া ১৯৯১ সালের ২৪ শে এপ্রিল রাঙ্গামাটিতে একটি মুসলিম পরিবারে জন্মগ্রহণ করেছিলেন। তার পারিবারিক নাম মুমতাহিনা চৌধুরী টয়া, তবে তিনি টয়া নামেই বহুল পরিচিত। তার বাবা পেশায় একজন ব্যবসায়ী এবং মা একজন স্কুল শিক্ষিকা। দু'বোনের মাঝে টয়া ছোট।
ব্যক্তিগত জীবনে টয়া বিবাহিতা। তিনি তার প্রেমিক অভিনেতা সায়েদ জামান শাওন-এর সঙ্গে বিবাহ বন্ধনে আবদ্ধ হয়েছেন। ২০১৯ সালের শেষের দিকে ভারতে একটি অভিনয় প্রশিক্ষণ কর্মশালাতে অংশগ্রহণের সময় শাওনের সাথে প্রেমের সম্পর্ক তৈরি হয়েছিল তার। ২০২০ সালের ২৯ ফেব্রুয়ারি শাওনের সাথে বিবাহ বন্ধনে আবদ্ধ হন তিনি।
টয়া ২০১০ সালে লাক্স-চ্যানেল আই সুপারস্টারে প্রতিযোগী হিসাবে অংশ নিয়েছিলেন, যেখানে তিনি ৫ম স্থান অধিকার করেছিলেন এবং মডেল হিসাবে তার কর্মজীবন শুরু করেছিলেন। রুমানা রশিদ ঈশিতা পরিচালিত "অদেখা মেঘের কাব্য" নাটকের মাধ্যমে তার অভিনয়ের জীবন শুরু হয়েছিল। পরবর্তীতে তিনি অনেক টেলিভিশন অনুষ্ঠান, নাটক, টেলিফিল্ম এবং বিজ্ঞাপনে কাজ করেছেন। এছাড়াও তিনি অনেক ভিডিও গানেও কাজ করেছেন। টয়া "লা রিভ"-এর একজন ব্র‍্যান্ড প্রতিনিধি।
ম্যাজিক মোমেন্টস মোশন পিকচার্স

ম‍্যাজিক মোমেন্টস মোশন পিকচার্স হচ্ছে একটি বাংলা ভারতীয় টেলিভিশন অনুষ্ঠান এবং চলচ্চিত্র প্রযোজক কোম্পানি ।
হানি ইরানি

হানি ইরানি (জন্ম ২৫ আগস্ট ১৯৫৫) হলেন একজন ভারতীয় অভিনেত্রী ও চিত্রনাট্যকার। তিনি মূলত হিন্দি চলচ্চিত্রে কাজ করে থাকেন। তিনি "চিরাগ কাহাঁ রোশনি কাহাঁ" ও "বম্বে কা চোর" চলচ্চিত্রে শিশুশিল্পী হিসেবে কাজের মধ্য দিয়ে তার কর্মজীবন শুরু করেন। তিনি "লমহে" (১৯৯১) ও "ক্যায়া কহনা" (২০০০) চলচ্চিত্রের জন্য শ্রেষ্ঠ কাহিনি বিভাগে ফিল্মফেয়ার পুরস্কার এবং "কাহো না... প্যায়ার হ্যায়" (২০০০) চলচ্চিত্রের জন্য শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন।
হানি ইরানি ১৯৫৫ সালের ২৫শে আগস্ট বম্বে রাজ্যের বম্বে শহরে জন্মগ্রহণ করেন। তার যখন আড়াই বছর বয়স তখন থেকে তিনি শিশুশিল্পী হিসেবে চলচ্চিত্রে অভিনয় শুরু করেন। ১৯৫০-এর দশকের শেষভাগে তিনি "সন্তান", "তালাক" ও "চিরাগ কাহাঁ রোশনি কাহাঁ" চলচ্চিত্রে শিশুশিল্পী হিসেবে অভিনয় করেন। তিনি অভিনেত্রী মীনা কুমারীর খুবই ঘনিষ্ঠ ছিলেন, যাকে প্রায়ই পর্দায় তার মায়ের চরিত্রে দেখা যেত। মীনা কুমারী সম্পর্কে হানি বলেন, "মীনাজী প্রায়ই আমাকে বাড়ি নিয়ে যেতেন, নিজ হাতে খাওয়াতেন, গোসল করাতেন এবং ঘুম পাড়িয়ে দিতেন। তিনি আমার কাছে আমার নিজের মায়ের চেয়েও বেশি ছিলেন।"
তিনি তার তিন বোনের মধ্যে সর্বকনিষ্ঠ। তার বড় দুই বোন হলেন মেনকা খান ও ডেইজি ইরানি। তার বড় বোন মেনকা চলচ্চিত্র নির্মাতা কামরান খানকে বিয়ে করেন। তাদের দুই সন্তান চলচ্চিত্র নির্মাতা সাজিদ খান ও ফারাহ খান। তার অপর বোন ডেইজি ইরানিও তার মত শিশুশিল্পী ছিলেন। তিনি চিত্রনাট্যকার কে.কে. শুকলাকে বিয়ে করেন।
ইরানি "সীতা অউর গীতা" চলচ্চিত্রের সেটে কবি ও চিত্রনাট্যকার জাভেদ আখতারের সাথে পরিচিত হন। তারা ১৯৭২ সালের ২১শে মার্চ বিবাহ বন্ধনে আবদ্ধ হন, তখন তার বয়স ছিল ১৭ বছর। তাদের থাকার জায়গা ছিল না, ফলে তারা ইরানির বড়বোন মেনকা ও তার স্বামী কামরান খানের সাথে তাদের জুহুর বাড়িতে একটি কক্ষে বসবাস করতেন। ১৯৭২ সালে তার কন্যা জোয়া আখতার এবং ১৯৭৪ সালে তাদের পুত্র ফারহান আখতার জন্মগ্রহণ করেন। ইরানি গৃহকাজে নিয়োজিত হন, কিন্তু ১৯৭০-এর দশকের মাঝামাঝি থেকে তার স্বামী অভিনেত্রী শাবানা আজমির সাথে সম্পর্কে জড়িত হন। ১৯৭৮ সালে তারা আলাদা হয়ে যান এবং ১৯৮৫ সালে তাদের বিবাহবিচ্ছেদ ঘটে।
ইরানি যশ চোপড়ার অনুরোধে একটি গল্প রচনা করেছিলেন, সেই গল্পটি পরে "লমহে" (১৯৯১) চলচ্চিত্রে রূপদান করা হয়, যার মাধ্যমে চিত্রনাট্যকার হিসেবে তার আত্মপ্রকাশ ঘটে। এতে প্রধান চরিত্রে অভিনয় করেন শ্রীদেবী। চলচ্চিত্রটি মধ্যমমানের আয় করলেও ইরানি শ্রেষ্ঠ কাহিনি বিভাগে ফিল্মফেয়ার পুরস্কার অর্জন করেন। এরপর তিনি চোপড়ার স্ত্রী পাম চোপড়ার কাছে "আয়না" (১৯৯৩) চলচ্চিত্রের গল্পটি বর্ণনা করেন একটি টেলিভিশন ধারাবাহিকের জন্য, কিন্তু যশ চোপড়া তা চলচ্চিত্রে রূপ দেন। "ক্যায়া কহনা" (২০০০) চলচ্চিত্রের জন্য শ্রেষ্ঠ কাহিনি বিভাগে ফিল্মফেয়ার পুরস্কার এবং "কাহো না... প্যায়ার হ্যায়" (২০০০) চলচ্চিত্রের জন্য রবি কাপুরের সাথে যৌথভাবে শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন।
লাল লাইন (সিটিএ)

লাল লাইনটি কখনও কখনও হাওয়ার্ড-ড্যান রায়ান লাইন বা উত্তর-দক্ষিণ লাইন নামে পরিচিত, শিকাগোর একটি দ্রুতগামী গণপরিবহন লাইন, যা শিকাগো ‘‘এল’’ ব্যবস্থার অংশ হিসাবে শিকাগো ট্রানজিট অথরিটি (সিটিএ) দ্বারা পরিচালিত হয়। এটি "এল" ব্যবস্থার সবচেয়ে ব্যস্ততম লাইন বা রেলপথ, ২০১২ সালে প্রতি কর্মদিবসে গড়ে ২,৫১,৮১৩ জন যাত্রী চলাচল করে এই রেলপথে। এই রুটটি ২৬ মাইল (৪২ কিমি) দীর্ঘ, উত্তর পাশের রজার্স পার্কের হাওয়ার্ড স্টেশন থেকে স্টেট স্ট্রিট ভূগর্ভস্থ পথ হয়ে দক্ষিণ দিকে রোজল্যান্ডের ৯৫ তম/ড্যান রায়ান পর্যন্ত মোট ৩৩ টি স্টেশন সহ। ব্লু লাইনের মতো, লাল লাইনটি দিনে ২৪ ঘণ্টা, বছরে ৩৬৫ দিন পরিচালনা করা হয়; সিটিএ যুক্তরাষ্ট্রে কেবল এমন ধরনের পাঁচটি দ্রুতগামী গণপরিবহন ব্যবস্থার মধ্যে একটি (প্যাটকো স্পিডলাইন, স্টেটন দ্বীপ রেলওয়ে, পিএটিএইচ ব্যবস্থা এবং নিউ ইয়র্ক সিটি সাবওয়ে)। চারটি নতুন স্টেশন যুক্ত করার প্রস্তাবিত বর্ধিতকরণটি লাল লাইন দক্ষিণে ৯৫তম/ড্যান রায়ান থেকে ১৩০ তম রাস্তায় প্রসারিত করবে।
লাল লাইনের উত্তর টার্মিনাসটি উত্তর দিকে শিকাগোর রজার্স পার্ক এলাকার হাওয়ার্ড স্ট্রিট। লাল লাইনটি লেকফ্রন্টের প্রায় দেড় মাইল (১ কিলোমিটার) পশ্চিমে টুহাই অ্যাভিনিউয়ের দিকে একটি উঁচু বাঁধ কাঠামোতে দক্ষিণ-পূর্বে প্রসারিত হয়, তারপরে গ্লানউড অ্যাভিনিউয়ের বরাবর দক্ষিণে মোর্স স্টেশন পর্যন্ত প্রসারিত। সেখান থেকে লয়েলা বিশ্ববিদ্যালয় শিকাগো সংলগ্ন শেরিডান রোডের পূর্ব দিকে একটি বিপরীত বক্ররেখার উপর দিয়ে এই রুটটি অদলবদল করে এবং পূর্বে ব্রডওয়ের সাথে সমান্তরালভাবে এগিয়ে চলে (এজজায়ারে) এবং ব্রডওয়ে থেকে লেল্যান্ড অ্যাভিনিউয়ের অনুসরণ করে। এখান থেকে, কংক্রিট বাঁধ থেকে রুটটি স্টিলের উন্নত কাঠামোতে স্থানান্তর হয়। 'এল' দক্ষিণাঞ্চল অবধি গ্রেসল্যান্ড কবরস্থান, ইরভিং পার্ক রোড এবং শেফিল্ড অ্যাভিনিউ বরাবর আপটাউন থেকে লিংকন পার্ক অবধি চলতে থাকে।
লাইনের প্রাচীনতম বিভাগটি লুপ থেকে উইলসন পর্যন্ত ৩১ মে, ১৯০০ খোলা হয়। এটি উত্তর-পশ্চিম এলিভেটেড রেলপথ দ্বারা নির্মিত হয়। ১৬ মে ১৯০৮ সালে, লিজ ও বিদ্যুতায়িত ট্র্যাকেজের শিকাগো, মিলওয়াকি এবং সেন্ট পল রেলপথের মাধ্যমে এই রুটটি ইভেনস্টনের সেন্ট্রাল স্ট্রিট পর্যন্ত প্রসারিত করা হয়। ১৯১৩ সালের নভেম্বরে, উত্তর পাশের 'এল' লুপের মধ্য দিয়ে দক্ষিণ পাশের 'এল' লাইনগুলিতে পৌচ্ছায়। লেল্যান্ড অ্যাভিনিউ এবং হাওয়ার্ড স্ট্রিটের মধ্যে ভূমি-স্তরের অংশটি একটি কংক্রিট বেড়িবাঁধ কাঠামো দ্বারার উত্তোলিত ভাবে নির্মিত হয় এবং ১৯২২ সালে চারটি ট্র্যাক দ্বারা প্রসারিত হয়।
স্টেট স্ট্রিট ভূগর্ভস্থ পথটি ১৯৪৩ সালের ১৭ অক্টোবর মাসে খোলা হয়, লুপ ট্র্যাকগুলি পাশ কাটিয়ে যাওয়ার জন্য দুটি নতুন ট্র্যাক সরবরাহ করে এবং উত্তর এবং দক্ষিণ পাশের 'এল' লাইনের অংশ এক্সপ্রেস ট্র্যাকগুলিতে সজ্জিত নয়। শিকাগো "এল" এর সর্বাধিক বিধিনিষেধযুক্ত বাঁক ছাড়াই একটি এক্সপ্রেস রুট সরবরাহ করে এবং এটি পরিপূরক পুরাতন লাইনের চেয়ে সংক্ষিপ্ত দৈর্ঘের। পাতাল রেলটি একমুখী ভ্রমণের জন্য এগারো মিনিটের বেশি চলার সময়কে হ্রাস করে। এই রুটটি উত্তর-দক্ষিণ ট্রেনগুলির মধ্য দিয়ে একটি অংশের জন্য ১৭ ই অক্টোবর, ১৯৪৩ সালে চালিত করা হয় [7], যদিও অন্যান্য ট্রেনগুলি ভ্রমণের মাধ্যমে এবং পরিষেবাগুলি লুপ প্রদক্ষিণ করে উৎস স্থানে ফিরে আসে উভয় ক্ষেত্রেই ক্রমাগত 'এল' ব্যবহার করে।
দেওয়ানগঞ্জ ইউনিয়ন

দেওয়ানগঞ্জ ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
চুকাইবাড়ী ইউনিয়ন

চুকাইবাড়ী ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
চিকাজানী ইউনিয়ন

চিকাজানী ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
বাহাদুরাবাদ ইউনিয়ন

বাহাদুরাবাদ ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
১বাহাদুরাবাদ ইউনিয়ন সদর 
২বাছেতপুর শিক্ষা ও কৃষি অঞ্চল। 
৩ঝালোরচর হাট-বাজার ইউনিয়ন প্রাণকেন্দ্র।
শিক্ষার হার :
উল্লেখ্যযোগ্য শিক্ষা প্রতিষ্ঠান
বাহাদুরাবাদ আইডিয়াল স্কুল এন্ড কলেজ
বাহাদুরাবাদ এ.রব সিনিয়র আলিম মাদ্রাসা। 
বাহাদুরাবাদ উচ্চবিদ্যালয়।
বাছেতপুর দ্বি-মূখী উচ্চবিদ্যালয়।
শাহজাদপুর উচ্চবিদ্যালয়।
বাহাদুরাবাদ টেকনিক্যাল স্কুল এন্ড বি.এম কলেজ। 
পোল্যাকান্দি উচ্চবিদ্যালয়।
ঝালোরচর নিম্ন মাধ্যমিক বালিকা বিদ্যালয়। 
বাছেতপুর হাজী বাছেতউল্লাহ তা'লিমুল কুরআন মাদ্রাসা
বীর মুক্তিযোদ্ধা আব্দুল কাদের। গ্রাম: বাছেতপুর।
বীর মুক্তিযোদ্ধা আব্দুল হামিদ। গ্রাম: বাছেতপুর। 
জনাব ছইম উদ্দিন। সাবেক চেয়ারম্যান ও রাজনৈতিক ব্যক্তিত্ব।
বর্তমান চেয়ারম্যান-
হাতীভাঙ্গা ইউনিয়ন

হাতিভাঙ্গা ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
পার রামরামপুর ইউনিয়ন

পার রামরামপুর ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
দক্ষিণে হাতি ভাংগা ইউনিয়ন ও বকশিগঞ্জ উপজেলা,পূর্বে ভারতের মেঘালয় রাজ্যে,উত্তরে ডাংধরা ও চর আধখাওয়া ইউনিয়ন এবং পশ্চিমে যমুনা নদী অবস্থিত।
জামালপুর জেলার দেওয়ানগঞ্জ উপজেলাধীন ৩নং পাররামরামপুর ইউনিয়ন পরিষদ|
এক নজরে:
সেতু কালর্ভাট ➡️১৫টি,
পাকা রাস্তা ➡️ ৪০কি:মি:,
কাচারাস্তা ➡️৬০কি:মি:
হাটবাজার ➡️৪টি,
নলকুপ ➡️৪০০০টি,
প্রথমিক বিদ্যালয সরকারী ➡️৭টি
বেসরকারী ➡️১০ টি,
মসজিদ ➡️৫৬টি,
মদ্রাসা ➡️২টি,
বসতভিটা ➡️১২৭৮০টি,
স্বাস্থ্য ➡️১টি,
ইউপি ভবন ➡️ ১টি,
বিদ্যুত লাইন ➡️ ১৫০০টি,
মোট পরিবার ➡️৭০০০টি,
জন সংখ্যা ➡️৪০৩৩৮জন,
প্রধানপেশা কৃষি।
শিক্ষার হার :
শিক্ষা প্রতিষ্ঠান
কলেজ
১/গাজী নাসির উদ্দীন মেমোরিয়াল কলেজ,তারাটিয়া বাজার
২/আবদুল মমিন লাল মিয়া মহিলা কলেজ
৩/আলহাজ্ব হেল্লাল উদ্দিন নুরুন্নাহার মেমোরিয়াল কলেজ
তারাটিয়া আলহাজ্ব লাল মাহমুদ উচ্চ বিদ্যালয়
ঝাউডাঙ্গা কলাকান্দা (জেকে) মডেল উচ্চ বিদ্যালয়
তারাটয়া আলহাজ্ব লতিফ ফজিলাতুন্নেছা বালিকা উচ্চ বিদ্যালয়
ডিগ্রিরচর শাহ কামালের মাজার শরীফ
ভুমি অফিস, তারাটিয়া বাজার
সাব থানা,তারাটিয়া বাজার
বর্তমান চেয়ারম্যান-
চর আমখাওয়া ইউনিয়ন

চর আমখাওয়া ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
দেওয়ানগঞ্জ উপজেলার থেকে প্রায় ২৫ কিমি. উত্তরে 
অবস্থিত। 
উত্তরে ডাংধরা ইউনিয়ন, পূর্বে পাররামরামপুর ইউনিয়ন, দক্ষিণ পূর্বে হাতিভাংগা,দক্ষিণ পশ্চিমে গাইবান্ধার ফুলছড়ি উপজেলার এরেন্ডাবাড়ি ইউনিয়ন পশ্চিমে গাইবান্ধা সদর উপজেলার মোল্লার চর ইউনিয়ন।
বৃটিশ আমলে চর আমখাওয়া ইউনিয়ন গঠিত হয়।১৯৭১ সালে চর আমখাওয়া ইউনিয়ন(সানান্দবাড়ি) অন্যতম মুক্তাঞ্চল ছিলো। এই ইউনিয়ন জেলার সর্ববৃহৎ হাটবাজার সানান্দবাড়ি অবস্থিত যা জেলার সবগুলো হাটবাজার এর মধ্যে সর্বোচ্চ রাজস্ব প্রদান করে ২০০০০০০০ (দুই কোটি)
তথ্য সংগ্রহ-(খান)
শিক্ষার হার :
শিক্ষা প্রতিষ্ঠান
সানান্দবাড়ী বাজারের পূর্ব পাশে জিন্জিরাম নদীর অপরূপ সোন্দর্য।
সানান্দবাড়ী জিন্জিরাম ব্রিজ|
সানন্দ বাড়ী ২ কিঃ মিঃ বাজার|
বর্তমান চেয়ারম্যান-
ডাংধরা ইউনিয়ন

ডাংধরা ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
ডাংধরা ইউনিয়নের পূর্বে ভারতের মেঘালয় রাজ্য, উত্তরে রাজিবপুর উপজেলা, পশ্চিমে রাজিবপুর উপজেলার মোহনগঞ্জ ইউনিয়ন, দক্ষিণে চর আমখাওয়া ইউনিয়ন।
ব্রিটিশ শাসন ব্যবস্থার পূর্বে ঝরু দেওয়ানি নামে নবাব সিরাজউদ্দৌলার সেনাবাহিনীর একজন অন্যতম সিপাহি ছিল। নবাব তাকে তার বিরত্বের জন্য ডাংধরা উপাধি দেন। ১৭৫৭ সালের পলাশির যুদ্ধেে পরাজিত হয়ে উনি উনার পরিবার সহ প্রথম আসেন রংপুরে সেখানে ব্রিটিশদের ভয়ে নৌকা যোগে পালিয়ে পরিবার সহ মেঘালয় রাজ্যের পাহাড়ের পাদদেশে বসবাস শুরু করেন। এই অঞ্চলের পাহাড় আর জংগলের ভেতরে পরিবার সহ প্রথম মানুষ হিসাবে আবাস গড়েন ডাংধরা ঝরু।পরবর্তীতে ধীরে ধীরে এখানে লোকালয় গড়ে উঠ। ঝরু দেওয়ানির উপাধি "ডাংধরা" অনুসারে এই এলাকার নাম হয় ডাংধরা।
টোকমাথা বাজার,পাথরের চর বাজার,কাওনিয়ার চর বাজার,বাঘারচর বাজার।
কাওনিয়ারচর বহুমুখী উচ্চ বিদ্যালয়
দীপ শিক্ষা উচ্চ বিদ্যালয়
★বাঘারচর এরশাদ গার্ডেন
★পাথরের চর জিঞ্জিরাম সেতু 
★বিন্দুর চর-জোয়ানের চর বিল
★ মাখনের চর বাংলাদেশ ইন্ডিয়া বর্ডার
বর্তমান চেয়ারম্যান-
দেওয়ানগঞ্জ পৌরসভা

দেওয়ানগঞ্জ পৌরসভা বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি পৌরসভা।
জামালপুর জেলা সদর হতে দেওয়ানগঞ্জ পৌরসভার দুরত্ব ৪১ কিমি। উত্তরে বাহাদুরাবাদ ইউনিয়ন, দক্ষিণে দেওয়ানগঞ্জ ইউনিয়ন, পূর্বে মেরুর চর ইউনিয়ন, পশ্চিমে চুকাইবাড়ী ইউনিয়ন।
দেওয়ানগঞ্জ পৌরসভা ১৯৯৯ সালে স্থাপিত হয়।
আয়তন- ২০ বর্গ কিমি। জনসংখ্যা- ৫০০০০ হাজার।
শিক্ষার হার :
শিক্ষা প্রতিষ্ঠান
বর্তমান মেয়র-
মেরুরচর ইউনিয়ন

মেরুরচর ইউনিয়ন বাংলাদেশের ময়মনসিংহ বিভাগের জামালপুর জেলার বকশীগঞ্জ উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
আলহাজ্ব মোহাম্মদ সিদ্দিকুর রহমান (সিদ্দিক)
নিলাখিয়া ইউনিয়ন

নিলাক্ষিয়া ইউনিয়ন বাংলাদেশের ময়মনসিংহ বিভাগের জামালপুর জেলার বকশীগঞ্জ উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
সাধুরপাড়া ইউনিয়ন

সাধুরপাড়া ইউনিয়ন বাংলাদেশের ময়মনসিংহ বিভাগের জামালপুর জেলার বকশীগঞ্জ উপজেলার অন্তর্গত একটি ইউনিয়ন।
সাধারণ তথ্যাবলীঃ-
ক।ইউনিয়নের মোট আয়তন-২৫.৬২ বর্গ কিঃমিঃ
খ।মোজা ১টি
গ।মোট হোল্ডির সংখ্যা ৬১৭৫টি
ঘ।মোট জমির পরিমান ১৩,৭৮১ একর
ঙ।হাট/বাজারের সংখ্যা ১টি
২।রেজিষ্টার সমুহঃ-
(ক)রেজিঃ ৩৬টি,৮টি এস,এ,ছেড়াফাটা,আর,এম,২৮টি
২।(খ)রেজিঃ ৩২টি এস,এ, বি,আর এস,৩২টি
৩।মোট খাস জমির পরিমাণ
(i)পার্ট-৩১৪.০০একর।
(ii)পার্ট-৪১২,৩০ একর।
(iii)পার্ট-২৪৫.২৮ মোট ৯৭১.৫৮ একর।
৪।২৫ বিঘার বহি দুটি মোট হল্ডিং ৬৬টি
৫। জনবলঃ- ৩২১৬৫ জন প্রায়
শিক্ষার হার :
শিক্ষা প্রতিষ্ঠান
বীরমুক্তিযোদ্ধা হেলাল উদ্দিন খান।বৃহত্তর ময়মনসিংহ বিভাগের জামালপুর জেলার বকশীগঞ্জ উপজেলার সাধুরপাড়া ইউনিয়নের খানপাড়া গ্রামে জন্মগ্রহণ করেন।তিনি ১৯৭১ সালে মুক্তিযুদ্ধে সক্রিয়ভাবে অংশগ্রহণ করেন। মুক্তিযুদ্ধ চলাকালে ১১ নং সেক্টরের অধীনে স্বশরীলে অংশগ্রহণ করেন এবং তার একটি পায়ে গুলিবৃদ্ধ হয়। যুদ্ধ পরবর্তী সময়ে তিনি দীর্ঘদিন বকশীগঞ্জ উপজেলায় খাতেমুন মঈন মহিলা ডিগ্রি কলেজে অধ্যাপক হিসেবে কর্মরক ছিলেন।এছাড়াও তিনি প্রত্যক্ষ ও পরোক্ষভাবে বিভিন্ন স্কুল,কলেজ,মাদ্রাসা ও বিভিন্ন উন্নয়নমূলক কর্মকাণ্ডে নিয়োজিত ছিলেন। বর্তমানে তিনি বকশীগঞ্জ উপজেলায় নিজ বাসভুবনে বসবাস করছেন।
বর্তমান চেয়ারম্যান- ভারপ্রাপ্ত জিয়াউর রহমান
বাট্টাজোড় ইউনিয়ন

বাট্টাজোর ইউনিয়ন বাংলাদেশের ময়মনসিংহ বিভাগের জামালপুর জেলার বকশীগঞ্জ উপজেলার অন্তর্গত একটি ইউনিয়ন।
বাট্টাজোড় ইউনিয়নটি লম্বালম্বি ভাবে অবস্থিত, বাট্টাজোড় ইউনিয়নের উত্তর পাশে ধানুয়া কামালপুর ইউনিয়ন, এবং দক্ষিণ পাশে বকশীগঞ্জ ইউনিয়ন, এবং পূর্ব পাশে শেরপুর জেলার শ্রীবরদী উপজেলার কাকিলাকুড়া ইউনিয়ন ও পশ্চিম পাশে বগারচর ইউনিয়ন অবস্থিত।
বাট্টাজোড় ইউনিয়নে ৩টি মৌজা ও ২৭টি গ্রাম আছে। সম্পূর্ণ ইউনিয়নের প্রশাসনিক কার্যক্রম বকশীগঞ্জ থানার আওতাধীন।
বাট্টাজোড় ইউনিয়নের আয়তন ৯.৫৩ বর্গমাইল। এই ইউনিয়নের মোট জনসংখ্যা ২৮৩৫১ জন।
শিক্ষার হার :
শিক্ষা প্রতিষ্ঠান
বগারচর ইউনিয়নে ১৫টি শিক্ষা প্রতিষ্ঠান আছে।
বাবা খাজার রুহানী পাক দরবার শরীফ,আজমীরগঞ্জ।
১. বীর মুক্তিযোদ্ধা জহুরুল হক মুন্সী বীর প্রতীক (বার)২.
বর্তমান চেয়ারম্যান৩.মোখলেছুর রহমান জুয়েল তালুকদার
বগারচর ইউনিয়ন

বগারচর ইউনিয়ন বাংলাদেশের ময়মনসিংহ বিভাগের জামালপুর জেলার বকশীগঞ্জ উপজেলার অন্তর্গত একটি ইউনিয়ন।
বগারচর ইউনিয়ন বকশীগঞ্জ উপজেলার উত্তর দিকে অবস্থিত। এই ইউনিয়নের উত্তরে ধানুয়া কামালপুর ইউনিয়ন,পূবে শেরপুর জেলা,পশ্চিমে বগারচর ইউনিয়ন,দক্ষিণে বকশীগঞ্জ ইউনিয়ন।
বগারচর ইউনিয়নে ৩০টি গ্রাম আছে। সম্পূর্ণ ইউনিয়নের প্রশাসনিক কার্যক্রম বকশীগঞ্জ থানার আওতাধীন।
বগারচর ইউনিয়নের আয়তন ৬০ বর্গ কিলোমিটার। এই ইউনিয়নের মোট জনসংখ্যা ৪৭,০০০। 
বর্তমান চেয়ারম্যান- মোহাম্মদ মোসাদ্দেকুর রহমান প্রামানীক (স্বতন্ত্র)।
বকশীগঞ্জ ইউনিয়ন

বকসীগঞ্জ ইউনিয়ন বাংলাদেশের ময়মনসিংহ বিভাগের জামালপুর জেলার বকশীগঞ্জ উপজেলার অন্তর্গত একটি ইউনিয়ন।
আয়তন- ৩০.৮৪ বর্গ কিলোমিটার। জনসংখ্যা- ৬৫,০০০
শিক্ষার হার : ৭৭%।
শিক্ষা প্রতিষ্ঠান
রিনি সাইমন খান্না

রিনি সাইমন খান্না (মাঝে মাঝে শুধুমাত্র রিনি খান্না নামে পরিচিত; জন্ম: ১৯৬৪) হলেন একজন প্রখ্যাত ভারতীয় টেলিভিশন সংবাদ উপস্থাপক, যিনি রাষ্ট্রীয় চ্যানেল দূরদর্শনের (১৯৮৫–২০০১) সাথে কাজ করেছিলেন, যা তাঁকে "ঘরে ঘরে জনপ্রিয়" করে তুলেছিল। পরবর্তীতে বিভিন্ন অনুষ্ঠানের জন্য কণ্ঠদান এবং উপস্থাপক হিসেবে তিনি তাঁর কর্মজীবন গড়ে তুলেছিলেন। তিনি ১৯৮২ সালে অল ইন্ডিয়া রেডিওতে একজন সংবাদ উপস্থাপক হিসেবে তাঁর কর্মজীবন শুরু করেছিলেন।
রিনি ১৯৬৪ সালে নতুন দিল্লিতে জন্মগ্রহণ করেছিলেন, জন্মের সময় তাঁর নাম ছিল রিনি সাইমন। তিনি দিল্লি ছাড়াও বেশ কয়েকটি শহরে তাঁর শৈশব অতিবাহিত করেছেন; কেননা তাঁর পিতা ভারতীয় বিমান বাহিনীর একজন আধিকারিক ছিলেন এবং তাঁর কর্মক্ষেত্রের জন্য তাঁদের বিভিন্ন শহরে অবস্থান করতে হয়েছে। এর কারণে, তিনি দিল্লি, হালওয়ারা (পাঞ্জাব), মুম্বই, যোধপুর, বাগডোগরা ও তাম্বরমের প্রায় নয়টি বিদ্যালয়ে পড়াশোনা করেছিলেন। তিনি ১৯৮১ সালে দিল্লির সুব্রত পার্কের দ্য এয়ার ফোর্স স্কুল থেকে তাঁর স্কুল জীবন শেষ করেন। এরপরে তিনি দিল্লির জিসাস অ্যান্ড মেরি কলেজ থেকে ইংরেজি সাহিত্য নিয়ে স্নাতক ও ইতিহাস নিয়ে স্নাতকোত্তর সম্পন্ন করেছিলেন এবং ভারতীয় ইনস্টিটিউট অফ মাস কমিউনিকেশন (আইআইএমসি) থেকে সাংবাদিকতা বিভাগ হতে স্নাতকোত্তর ডিপ্লোমা করেন।
তিনি সংবাদ উপস্থাপনার কাজে এপর্যন্ত প্রায় তিন দশক ধরে সংযুক্ত রয়েছেন। রিনি মাত্র ১৩ বছর বয়সে ভারতের জাতীয় রেডিও, অল ইন্ডিয়া রেডিওতে অনুষ্ঠানের জন্য সাক্ষাৎকার গ্রহণ এবং অনুষ্ঠান উপস্থাপনার কাজ শুরু করেছিলেন এবং শীঘ্রই অল ইন্ডিয়া রেডিওতে প্রাইম টাইম জাতীয় সংবাদ পড়ার জন্য নির্বাচিত হয়েছিলেন। এছাড়াও টেলিভিশন ও রেডিওর জন্য তিনি স্বাধীনতা দিবস, প্রজাতন্ত্র দিবস প্রভৃতির মতো মর্যাদাপূর্ণ অনুষ্ঠানে তাঁর বক্তব্য পেশ করেছেন।
১৯৮৫ সালে তিনি দিল্লিভিত্তিক ভারতের প্রথম টেলিভিশন চ্যানেল দূরদর্শনের তেজেশ্বর সিংয়ের সাথে সহ-উপস্থাপনায় সংবাদ পরিবেশনের সুযোগ পেয়েছিলেন, যা টেলিভিশনে প্রচারের পাশাপাশি একই সাথে রেডিওতেও প্রচারিত হয়েছিল। সংবাদ উপস্থাপনার পাশাপাশি, রিনি একজন অভিজ্ঞ কণ্ঠশিল্পী, যিনি তথ্যচিত্র, এবং বিশেষ দিবসের জন্য তৈরিকৃত চলচ্চিত্রে কণ্ঠ দান করে থাকেন। তিনি আন্তর্জাতিক ও জাতীয় সম্মেলন, সাংস্কৃতিক অনুষ্ঠান এবং জাতিসংঘের মতো মর্যাদাপূর্ণ সংস্থা দ্বারা আয়োজিত অনুষ্ঠান, কর্পোরেট দল এবং সরকারী সংস্থা দ্বারা আয়োজিত সেমিনারে বক্তব্য পেশ করেন।
শাম্মি নারাঙ্গের পুরুষ কণ্ঠের পাশাপাশি দিল্লি মেট্রোর জন্য খান্না মহিলা কণ্ঠও দিয়েছেন।
তিনি দীপক খান্নার (যিনি একজন ব্যবসায়ী) সাথে বিবাহ বন্ধনে আবদ্ধ হয়েছেন। এই দম্পতি নতুন দিল্লির বসন্ত কুঞ্জে থাকেন এবং তাঁদের সাহিল খান্না নামে ২৬ বছরের একটি ছেলে রয়েছে।
কির্স্টাইন মাইয়ার

কির্স্টাইন মাইয়ার (জন্ম ১২ অক্টোবর ১৮৬১ - ২৮ সেপ্টেম্বর ১৯৪১) একজন ডেনিশ পদার্থবিজ্ঞানী ছিলেন। তার বাবার নাম হলো নীল জান্নিকসেন বেজারাম (১৮২৬-৮০) এবং মায়ের নাম ক্রিস্টিয়ান দেগেন (১৮২৬-২৭) । শিক্ষাজীবনে তিনি কোপেনহেগেন বিশ্ববিদ্যালয়ে পড়াশোনা শুরু করেছিলেন। ১৮৮৫ সালে তিনি গণিতবিদ অ্যাডলফ কনস্ট্যান্টিন মেয়ারকে (১৮৫৪-১৮৯৬) বিয়ে করেছিলেন। তার একটি সন্তান আছে যার নাম জোহানেস। পেশা জীবনে কির্স্টাইন ১৮৯৯ সালে রয়্যাল ডেনিশ একাডেমি অফ সায়েন্স অ্যান্ড লেটারসের স্বর্ণপদক জিতেছিলেন।
তার জন্ম হয়েছিল ডেনমার্কের স্কারবাইকে । তিনি ছিলেন নীল জান্নিকসেন বেজারাম (১৮২৬-৮০) এবং ক্রিস্টিয়ান দেগেনের (১৮২৬-৭৭) কন্যা। তিনি ১৮ বছর বয়সে কোপেনহেগেনে চলে যান। সেখানে তিনি তার বড় ভাই জান্নিক পিটারসন জেরারামের (১৮৫১-১৯২০) সাথে থাকেন। তার বড় ভাই চক্ষু বিশেষজ্ঞ ডাক্তার ছিলেন। ১৮৮৫ সালে, তিনি গণিতবিদ অ্যাডলফ কনস্ট্যান্টিন মেয়ারকে (১৮৫৪-১৮৯৬) বিয়ে করেছিলেন। ১৮৯৬ সালে তার স্বামী মারা যান। তাই স্বামীর মৃত্যুর পরে, তিনি এই দম্পতির তরুণ পুত্র জোহানেসের পিতা এবং মাতা উভয় দায়িত্ব গ্রহণ করেন। 
১৮৮২ সালে তিনি এন জহলেস স্কুল থেকে একটি শিক্ষকের ডিগ্রি নিয়েছিলেন। ১৮৮৫ সালে, তিনি কোপেনহেগেন বিশ্ববিদ্যালয়ে পড়াশোনা শুরু করেছিলেন। ১৮৯৩ সালে তিনি পদার্থবিজ্ঞানে স্নাতকোত্তর ডিগ্রি অর্জন করেন। তিনি ১৮৮৫ থেকে ১৯০৯ সাল পর্যন্ত বিদ্যালয়ের সাথে যুক্ত ছিলেন এবং পরে এন জহলেস স্কোলের সেন্সর হিসাবে বেশ কয়েক বছর অব্যাহত ছিলেন। ১৮৯২-৯৩ সাল পর্যন্ত তিনি ছেলেদের স্কুল মেট্রোপলিটানস্কোলেনে বিকল্পও ছিলেন। 
তিনি বহু বছর ধরে উচ্চ বিদ্যালয়ের শিক্ষকতা করেছেন বা করেছিলেন। তিনি একই সাথে তাঁর পদার্থবিদ্যায় পড়াশোনা এবং গবেষণা নিয়ে কাজ করেছিলেন। তিনি ১৮৯৯ সালে রয়্যাল ডেনিশ একাডেমি অফ সায়েন্স অ্যান্ড লেটারসের স্বর্ণপদক জিতেছিলেন। একটি গবেষণাপত্রের জন্য যা সমস্ত তরল পদার্থের জন্য রাষ্ট্রের সাধারণ সমীকরণ রয়েছে কিনা তা পরীক্ষা করে "নিল", "ওম ওভারেনস্টেমেমেন্ডে তিলস্তান্দের হোস্ট স্টোফার্ন" । তিনি ১৯০৯ সালে কোপেনহেগেন বিশ্ববিদ্যালয় থেকে পদার্থবিদ্যায় পিএইচডি ডিগ্রি অর্জন করেছিলেন। তিনি প্রাকৃতিক বিজ্ঞানে ডক্টরেট অর্জনকারী প্রথম ডেনিশ মহিলা ছিলেন। তার গবেষণামূলক প্রবন্ধ, "টেম্পারটুরবেগ্রেটস উদভিকলিং জেনেম টিডার্ন" (সময়ের মধ্য দিয়ে তাপমাত্রার ধারণার বিকাশ) ছিল তাপমাত্রা ধারণার ইতিহাসের গভীরতর চিকিৎসা। ১৯০২ সালে তিনি "ডেনিশের" পদার্থবিদ্যার জার্নাল "ফাইসেক টিডসক্রিফ্ট" প্রতিষ্ঠা "করেছিলেন" । তিনি ১৯১৩ সাল পর্যন্ত এর সম্পাদক ছিলেন। ১৯২৫ সালে, তিনি টাগিয়া ব্র্যান্ডেট রেজিসেলেগেট ভ্রমণ বৃত্তি পেয়েছিলেন।
মাইজদী কোর্ট রেলওয়ে স্টেশন

মাইজদী কোর্ট রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার নোয়াখালী সদর উপজেলায় অবস্থিত একটি রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে মাইজদী কোর্ট রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
মাইজদী কোর্ট রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
হরিনারায়ণপুর রেলওয়ে স্টেশন

হরিনারায়ণপুর রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার নোয়াখালী সদর উপজেলায় অবস্থিত একটি রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে হরিনারায়াণপুর রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
হরিনারায়াণপুর রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
আশাগি লামিয়া

আশাগি লামিয়া (জন্ম: ৬ই মার্চ ১৯৮৯) হলেন একজন ভারতীয় শিল্পী, টেলিভিশন উপস্থাপক, চিত্রনাট্যকার, আলোকচিত্রী এবং অভিনেত্রী। তিনি দর্শন টিভির (বিজনেস স্টার) বেশ কয়েকটি অনুষ্ঠান উপস্থাপনা করেছেন। তিনি একজন আলোকচিত্রী হিসেবে ২০১০ জাতীয় পুরস্কার লাভের পর অধিক পরিচিতি লাভ করেছেন।
লামিয়া ভারতের কেরালার থলসেরীর মামবরম ইংলিশ মিডিয়াম স্কুল হতে তাঁর স্কুল জীবনের পড়াশোনা সম্পন্ন করেছেন। বাল্যকালে সংগীত, নৃত্য, ফটোগ্রাফি এবং নাটকে অধিক রুচি থাকার কারণে, লামিয়া আসান মেমোরিয়াল কলেজ অফ আর্টস অ্যান্ড সায়েন্সে (ইউওএম) ভর্তি হন। তিনি উক্ত প্রতিষ্ঠান থেকে বিএস (ভিজ্যুয়াল যোগাযোগ) এবং পেরিয়ার বিশ্ববিদ্যালয় হতে গণযোগাযোগ ও সাংবাদিকতা বিভাগে এমএ সম্পন্ন করেছেন। আসান মেমোরিয়াল কলেজ অফ আর্টস অ্যান্ড সায়েন্সে পড়াশোনা করাকালীন তিনি জাতীয় শিশু উন্নয়ন কাউন্সিলের কেরল অঞ্চল দ্বারা পরিচালিত শিশুশ্রম ও শিশু ভিক্ষা বিষয়ে জাতীয় ফটোগ্রাফি প্রতিযোগিতায় পুরস্কার লাভ করেছিলেন এবং "টুগেদার ফরএভার" নামক স্বল্পদৈর্ঘ্যের চলচ্চিত্রে একটি পার্শ্ব চরিত্রে অভিনয় করেছিলেন। উক্ত চলচ্চিত্রে একটি সম্পর্কের মধ্যে অস্বাভাবিক ঈর্ষার চিত্রায়ন করা হয়েছে।
অভিনেত্রী হিসেবে তিনি বেশ কয়েকটি স্বল্পদৈর্ঘ্যের চলচ্চিত্রে অভিনয় করেছেন। খুব অল্প সময়ের মধ্যেই, লামিয়া টেলিভিশন অনুষ্ঠানে উপস্থাপনার কাজ পেয়ে যান। পরবর্তীতে তিনি সংবাদপত্র সম্পাদনা করা, স্ক্রিপ্ট ও চিত্রনাট্য রচনা ও পরিচালনা, ব্যবসায়িক ব্যক্তিত্বদের সাক্ষাৎকার গ্রহণ এবং সাপ্তাহিক "ওমান ডেইলি অবজারভারের" সিটি টক বিভাগে অবদান রাখার মতো গুরুত্বপূর্ণ কাজে সংযুক্ত হয়ে যান। তাঁর কাজগুলো ন্যূনতম শব্দ এবং ক্রিয়াসহ সহজভাবে বার্তা পরিবেশনের জন্য অধিক পরিচিত।
লামিয়া নিয়মিতভাবে বৈশ্বিক বিষয়ে সাংবাদিকতার মাধ্যমে তাঁর উদ্বেগকে প্রকাশ করে থাকেন, তাঁর উদ্বেগের বিষয়ের মধ্যে আছে- প্রাকৃতিক সম্পদের দায়িত্বহীন অপব্যবহারের ফলে জলবায়ুর পরিবর্তন। এই বিষয়ে তিনি বলেন যে, "... আমরা প্রকৃতির জল পূরণের চেয়ে দ্রুত জল গ্রহণ করছি; সম্পদের অসমঞ্জস বিতরণ এবং শিক্ষা ব্যবস্থায় অসম প্রসার।" তিনি আরও বলেন যে, "... সাম্প্রতিক বছরগুলোতে ব্যক্তিগত প্রশিক্ষণ নেওয়ার সংখ্যা বেড়ে যাচ্ছে, এমনকি সে সকল অঞ্চলে শিক্ষাদানের পারিশ্রমিক কম সেখানেও..."। শুধুমাত্র এই সকল বিষয়েই নয়, এছাড়াও আশেপাশে প্রয়োজনীয় জিনিসগুলি পরিবর্তনের জন্য তিনি গভীর আবেগ প্রকাশ করেন।
তিনি জাতীয় দেশপ্রেম সম্পর্কে একটি পাবলিক সার্ভিস পাওয়ারপয়েন্ট উপস্থাপনা করেছেন এবং কয়েক বছর ধরে কালিকটের চারপাশে ব্যবসায়িক চ্যালেঞ্জ এবং বিবর্তন বিষয়ে কাজ করার স্বার্থে স্মৃতি আয়ুকার লিমিটেডের ব্যবস্থাপনা পরিচালক জনাব কে. মোহনান নায়ারের সাক্ষাৎকার নিয়েছেন।
লামিয়ার বেশ কয়েকটি কাজের মধ্যে একজন চিত্রনাট্য লেখক এবং পরিচালক হিসেবে উল্লেখযোগ্য হলো: "নষ্টপিতা কানুনির", "ভেঞ্জেন্স ডিমন", "থলসেরী ফোর্ট"। অন্যদিকে তথ্যচিত্রেরর চিত্রনাট্য ও সংলাপ লেখক হিসেবে তাঁর উল্লেখযোগ্য কাজ হল "বায়োডাটা", যেটি ইউটিউবে প্রায় ১.৬ লাখেরও বেশি মানুষ দেখেছেন।
নোয়াখালী রেলওয়ে স্টেশন

নোয়াখালী রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার নোয়াখালী সদর উপজেলায় অবস্থিত জেলার প্রধান এবং লাকসাম-নোয়াখালী লাইনের সর্বশেষ রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে নোয়াখালী রেলওয়ে স্টেশন তৈরি করা হয়। যা এখন সর্বশেষ স্টেশন হিসেবে ব্যবহৃত হচ্ছে। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। নোয়াখালী রেলওয়ে স্টেশন থেকে পুরাতন জেলা শহরের দক্ষিণে ইছাখালী পর্যন্ত রেল যোগাযোগ ছিল। ১৯৪৬-১৯৪৭ সালের দিকে নোয়াখালী শহর মেঘনার করালগ্রাসে নিমজ্জিত হবার পর ১৯৫০ সালে নোয়াখালী জেলা শহর মাইজদীতে স্থানান্তর হয়। কালের বিবর্তনে মেঘনা নদী ৪৫/৫০ কিলোমিটার দক্ষিণে চলে গেছে। ফলে নোয়াখালী রেলওয়ে স্টেশন থেকে সূবর্ণচরে রেল লাইন স্থাপনের দাবী জানিয়ে আসছে নোয়াখালীর বিভিন্ন পেশাজীবী।
নোয়াখালী রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
বড়দিনের প্রাক্কাল

বড়দিনের প্রাক্কাল বলতে বড়দিনের আগের দিন, বিশেষত বড়দিনের আগের সন্ধ্যাটিকে বোঝানো হয়। বড়দিন হল যিশুখ্রিস্টের জন্ম উদযাপনকারী দিবস, যা সারা বিশ্ব জুড়ে পালন করা হয়। যিশুখ্রিস্ট ঠিক কোন্‌ তারিখে জন্ম নিয়েছিলেন, তা নিয়ে নিশ্চিত হওয়া সম্ভব হয়নি। তবে ৩৫০ খ্রিস্টাব্দ থেকে পুণ্যপিতা (পোপ) ১ম জুলিয়াসের নির্দেশ অনুযায়ী খ্রিস্টান মন্ডলীগুলি ২৫শে ডিসেম্বর তারিখের দিবসটিকে প্রতীকীভাবে খ্রিস্টের জন্মবার্ষিকী তথা বড়দিন হিসেবে পালন করে আসছে। বড়দিনের প্রাক্কাল হল ২৪শে ডিসেম্বর। অনেক দেশে বড়দিনের প্রাক্কালটিকেও পূর্ণ বা আংশিক ছুটির দিন হিসেবে পালন করা হয়। খ্রিস্টীয় ধর্মাবলম্বীদের জন্য গুরুত্বপূর্ণ এই দুইটি দিনকে একত্রে সাংস্কৃতিক দৃষ্টিতেও পশ্চিমা বিশ্বের সবচেয়ে গুরুত্বপূর্ণ উৎসব-পর্ব হিসেবে গণ্য করা হয়।
খ্রিস্টধর্মের পশ্চিমী ধারাগুলিতে বহুদিন ধরেই বড়দিনের প্রাক্কালেই বড়দিনের উৎসব শুরু হওয়ার চল। এর একটি কারণ হল খ্রিস্টীয় যাজকীয় দিবস সূর্যাস্তের সাথে সাথেই শুরু হয়ে যায়; সূর্যাস্তের সাথে সাথে দিবস শুরু করার এ প্রথাটি ইহুদী ঐতিহ্য থেকে এসেছে। এছাড়া খ্রিস্টধর্মের ধর্মগ্রন্থ বাইবেলে বিশ্বসৃষ্টির যে কাহিনী আছে, তাতে বলা হয়েছে "সন্ধ্যা হল এবং এরপর সকাল হল। এই হল প্রথম দিন।" খ্রিস্টধর্মের অনেক মন্ডলী বড়দিনের প্রাক্কালেই গির্জার ঘণ্টা বাজিয়ে থাকে ও সেই সন্ধ্যাতেই বিশেষ প্রার্থনাসভার আয়োজন করে থাকে। খ্রিস্টীয় ঐতিহ্য অনুযায়ী যিশু রাত্রিতে জন্মগ্রহণ করেন। এ কারণে বড়দিনের প্রাক্কালে মধ্যরাত্রিতে বিশেষ প্রার্থনা তথা মাঝরাতের খ্রিস্টযোগ অনুষ্ঠিত হয়। বড়দিনের প্রাক্কালকে অনেক ভাষাতেই পবিত্র রাত্রি বা পুণ্য রাত্রি (যেমন জার্মান ভাষায় "হাইলিগে নাখ্‌ট" Heilige Nacht; স্পেনীয় ভাষায় "নোচেবুয়েনা" Nochebuena) নামে ডাকা হয়। ইংরেজি ভাষাতে একে সাধারণত "ক্রিসমাস ইভ" (Christmas Eve) নামে ডাকা হয়।
খ্রিস্টধর্মের প্রাক্কালে অনেক সাংস্কৃতিক প্রথার প্রচলন আছে। যেমন ঐ সন্ধ্যায় পরিবার ও বন্ধুবান্ধবেরা একত্রিত হয়, বড়দিনের স্তবগান গাওয়া হয়, বড়দিনের বৃক্ষ, আলোকসজ্জা ও অন্যান্য অলঙ্করণ করা হয়। এদিন পরিবার ও বন্ধুবান্ধব একে অপরকে মোড়কবন্দী উপহার প্রদান করে থাকে, যেগুলি সবার সামনে খুলে গ্রহণ করা হয়।
পার্ল মানে

পার্ল মানে (জন্ম: ২৮শে মে ১৯৮৮) হলেন একজন ভারতীয় ভিডিও জকি, টেলিভিশন উপস্থাপক এবং অভিনেত্রী। তিনি "মাঝাবিল মনোরমায়" প্রচারিত মালয়ালম নৃত্যের রিয়ালিটি অনুষ্ঠান "ডি ৪ ডান্স" উপস্থাপন করে অধিক পরিচিত লাভ করেছেন; এই অনুষ্ঠানে তাঁর সাথে গোবিন্দ পদ্মসূর্য এবং আদিল ইব্রাহিম সহ উপস্থাপনা করেছিলেন। ২০১৮ সালে, তিনি এশিয়ানেট মুভিজে প্রচারিত জনপ্রিয় রিয়ালিটি অনুষ্ঠান "বিগ বস মালয়ালমের" ১ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি রানার-আপ হয়েছিলেন।
পার্ল মানে ১৯৮৮ সালের ২৮শে মে তারিখে ভারতের কেরালার আলুয়ায় জন্মগ্রহণ করেছেন। তিনি কোচিতে অবস্থিত একটি যৌথ পরিবারে তাঁর শৈশব অতিবাহিত করেছেন। তিনি হোলি অ্যাঞ্জেলস কনভেন্ট ত্রিবান্দ্রম এবং কলমশেরীর রাজাগিরি পাবলিক স্কুল থেকে স্কুল জীবনের পড়াশোনা সম্পন্ন করেছেন। পরবর্তীতে তিনি বেঙ্গালুরুর খ্রিস্ট বিশ্ববিদ্যালয় থেকে মিডিয়া অধ্যয়ন বিভাগ হতে স্নাতক সম্পন্ন করেছেন।
তিনি ইন্ডিয়াভিশনের সহযোগী সংস্থার মালয়ালম টেলিভিশন চ্যানেল "ইয়েস ইন্ডিয়াভিশনের" সংগীতভিত্তিক অনুষ্ঠান "ইয়েস জুকবক্সের" আড়াইশোটির অধিক পর্বে উপস্থাপনার দায়িত্ব পালন করেছেন। তিনি সেরাহ মঞ্চনামের অধীনে অমৃতা টিভির ভ্রমণ-ভিত্তিক রন্ধন অনুষ্ঠান "টেস্ট অফ কেরালা" উপস্থাপনা করেছেন।
২০১৪ সালের অক্টোবর মাসে, তিনি উপস্থাপক জুয়েল মেরির পরিবর্তে "মাঝাবিল মনোরমায়" প্রচারিত মালয়ালম নৃত্যের রিয়ালিটি অনুষ্ঠান "গামওন ডি২" উপস্থাপনার দায়িত্ব গ্রহণ করেন; যেখানে তাঁর সহ-উপস্থাপক ছিলেন জনপ্রিয় টেলিভিশন উপস্থাপক গোবিন্দ পদ্মসূর্য। তিনি কুমুদি টিভির অনুষ্ঠান "সিনেমা কোম্পানির" ২য় আসরের উপস্থাপক ছিলেন। ২০১৮ সালে, তিনি এশিয়ানেট মুভিজে প্রচারিত জনপ্রিয় রিয়ালিটি অনুষ্ঠান "বিগ বস মালয়ালমের" ১ম আসরে একজন প্রতিযোগী হিসেবে অংশগ্রহণ করেছিলেন। তিনি বিগ বসের ঘরে ১ম দিনে প্রবেশ করেছিলেন এবং চূড়ান্ত দিন অর্থাৎ ৯৮তম দিনে ঘর হতে ১ম রানার-আপ হয়ে বেরিয়ে আসেন; তিনি উক্ত আসরের একমাত্র নারী প্রতিযোগী হিসেবে সকল দিন ঘরে অবস্থান করেছেন।
২০১৯ সালে, তিনি "পার্ল ডট ইন" (Pearle.in) নামে একটি অনলাইন শপিং কার্ট উদ্বোধন করেছেন।
২০১৮ সালে, জনপ্রিয় রিয়ালিটি অনুষ্ঠান "বিগ বস মালয়ালমের" ১ম আসরের ঘরে থাকাকালীন তিনি তাঁর সহ-প্রতিযোগী শ্রীনীশ অরবিন্দের সাথে একটি আবেগপ্রবণ সম্পর্কে জড়িয়ে পড়েন এবং ঘরের মধ্যেই তাঁরা দুজনে বিয়ে করার ইচ্ছা প্রকাশ করেছিলেন। অতঃপর ২০১৯ সালের জানুয়ারি মাসে, পার্ল একটি ব্যক্তিগত অনুষ্ঠানে শ্রীনীশ অরবিন্দের সাথে বাগদান সম্পন্ন করেন। ২০১৯ সালের ৫ই মে তারিখে এই দম্পতি খ্রিস্টান রীতিনীতি অনুসারে বিবাহ বন্ধনে আবদ্ধ হন এবং ২০১৯ সালের ৮ই মে তারিখে হিন্দু রীতিনীতি অনুসারে বিবাহের সকল অনুষ্ঠানের আয়োজন করেন।
সরোজ নলিনী দত্ত

সরোজ নলিনী দত্ত (৯ অক্টোবর ১৮৮৭ - ১৯ জানুয়ারী ১৯২৫) একজন ভারতীয় নারীবাদী এবং সমাজ সংস্কারক ছিলেন। তাঁর পিতার নাম ব্রজেন্দ্রনাথ। তিনি ব্যান্ডেল, বঙ্গ প্রদেশের হুগলির কাছে বান্দেল শহরে জন্মগ্রহণ করেছিলেন।তিনি ছিলেন বাংলায় নারীদের উন্নয়নের আন্দোলনের একজন সংস্কারক ও পথিকৃৎ। ১৯০৫ সালে তিনি বিবাহ করেন। তিনি যাকে বিবাহ করেন তার নাম হলো গুরুসদয় দত্ত। তাদের একটি সন্তান হয়। তাদের একমাত্র সন্তানের নাম। বীরেন্দ্রসদয় দত্ত যিনি ১৯০৯ সালে জন্মগ্রহণ করেছিলেন। তিনি পাবনা জেলায় প্রথম মহিলা সমিতি শুরু করেন। এরপর পরপর তিনি বীরভূম (১৯১৬), সুলতানপুর (১৯১৭) এবং রামপুরহাট (১৯১৮) জেলা মহিলা সমিতি শুরু করেন।
তিনি সিলেট জেলায় মহিলা শিক্ষার প্রচারের জন্য প্রতিষ্ঠিত সমিতি সিলেট ইউনিয়নের সহ-সভাপতি ছিলেন। তিনি মহিলা শ্রমিকদের কলকাতা লিগের ভারতীয় বিভাগের সেক্রেটারি ছিলেন। তিনি ১৯১৮ সালে অর্ডার অব দ্য ব্রিটিশ এম্পায়ার পুরস্কার পান। তিনি ১৯ জানুয়ারি ১৯২৫ সালে মারা যান।
তিনি তাঁর পিতা ব্রজেন্দ্রনাথ ব্যান্ডেল, বঙ্গ প্রদেশের হুগলির কাছে বান্দেল শহরে জন্মগ্রহণ করেছিলেন। তিনি তার ভাই-বোনদের সাথে লালিত-পালিত হয়েছিলেন। তিনি তার ভাইবোনদের সাথে একজন গৃহশিক্ষক ও প্রশাসনের অধীনে একটি শিক্ষা ভাগ করে নেন। তাঁর পৈতৃক পরিবারের যেসকল সদস্য ছিলেন তারা প্রায়শই কলকাতার ভবানীপুরে ব্রাহ্ম সম্মিলন সমাজ দেখতে আসতেন ।
১৯০৫ সালে তিনি গুরুসদয় দত্তকে বিয়ে করেন। বিয়ে করার পর ১৯০৯ সালে তাদের একটি সন্তান হয়। যার নাম বীরেন্দ্রসদয় দত্ত যিনি ১৯০৯ সালে জন্মগ্রহণ করেছিলেন।
তিনি ছিলেন বাংলায় নারীদের উন্নয়নের আন্দোলনের একজন সংস্কারক ও পথিকৃৎ। তিনি বাংলায় মহিলা সমিতি (মহিলা ইনস্টিটিউট) গঠনের পথিকৃৎ করেছিলেন। তিনি "পূর্বাহ্নশীন" মহিলাদের মধ্যে বন্ধুত্বপূর্ণ সহযোগিতার বিকাশে "১৯৩১" সালে পাবনা জেলায় প্রথম মহিলা সমিতি শুরু করেন। পরবর্তীকালে তিনি যথাক্রমে বীরভূম (১৯১৬), সুলতানপুর (১৯১৭) এবং রামপুরহাট (১৯১৮) জেলা মহিলা সমিতি শুরু করেন।
তিনি মহিলা শ্রমিকদের কলকাতা লিগের ভারতীয় বিভাগের সেক্রেটারি ছিলেন (পরবর্তীকালে বেঙ্গল প্রেসিডেন্সি কাউন্সিল অফ উইমেন), নারী শিক্ষা কমিটির কাউন্সিলের সদস্য (মহিলা শিক্ষামূলক লীগ) এবং কলকাতা পৌর কর্পোরেশনের কমিটির সদস্য ছিলেন যা মহিলাদের কাউন্সিলর নির্বাচনের অনুমতি দেওয়ার জন্য উপযুক্ত ব্যবস্থা করা। তিনি সিলেট জেলায় মহিলা শিক্ষার প্রচারের জন্য প্রতিষ্ঠিত সমিতি সিলেট ইউনিয়নের সহ-সভাপতি ছিলেন।
প্রতিষ্ঠানের নাম অনুসারে:
ঢাকাইয়া কুট্টি উপভাষা

ঢাকাইয়া কুট্টি বাংলা (পুরান ঢাকাইয়া বাংলা বা শুধু ঢাকাইয়া নামেও পরিচিত), হচ্ছে একটি বাংলা উপভাষা, যে উপভাষায় বাংলাদেশের পুরান ঢাকার কুট্টি সম্প্রদায়ের বাঙালিরা কথা বলে। এই উপভাষার শব্দভান্ডারে সামান্য কিছুটা বৈচিত্র্য থাকলেও এই উপভাষাটি প্রমিত বাংলা সহ অন্যান্য উপভাষার সাথে যথেষ্ট বোধগম্য। উপভাষাটি এখন আর আনুষ্ঠানিকভাবে ব্যবহার করা হয় না, যদিও ঐতিহাসিকভাবে স্থানীয়দের দ্বারা বারো পঞ্চায়েতে কখনও কখনও এটি ব্যবহার করা হতো।
বিপুল পরিমাণে ফার্সি ও আরবি শব্দভান্ডারে সমৃদ্ধ এই উপভাষাটি মূলত পূর্ববঙ্গীয় বাংলার একটি খণ্ড-উপভাষা। প্রমিত বাংলার সাথে তুলনা করলে এটির উচ্চারণে কিছুটা কম মহাপ্রাণধর্মী অক্ষর রয়েছে। ঘ [gʱ], ঝ [jʱ], ধ [d̪ʱ], ভ [bʱ]- মহাপ্রাণধর্মী বর্ণগুলো এই উপভাষায় অল্পপ্রাণধর্মী বর্ণের মতো উচ্চারিত হয়।
এর কিছু চিহ্নিত বৈশিষ্ট্য হলো:
মুঘল আমলে, সুবাহ বাংলা ধান চাষের জন্য বিখ্যাত ছিল এবং জাহাঙ্গীরনগর (বর্তমানে ঢাকা) প্রদেশের রাজধানী ছিল।  ঢাকা কেন্দ্রিক আঠারো শতকের মধ্যভাগে চাল একটি গুরুত্বপূর্ণ রফতানি পণ্য ছিল। চাল রফতানি করা ব্যবসায়ীরা মূলত মারোয়ারি এবং মধ্য ভারতীয় বংশোদ্ভূত ছিলেন।  এই বণিকরা পূর্ব বাংলার বিভিন্ন অঞ্চলে গিয়ে চাল সংগ্রহ করত। প্যাকেজিংয়ের আগে ঢেঁকি ব্যবহার করে প্রথমে চাল পরিষ্কার করা হত এবং এই প্রক্রিয়াটিকে বাংলায় "কুটা" বলা হয়। অনেক স্থানীয় ধান চাষকারী এটি করার জন্য নিযুক্ত হয়েছিল।  তারা এই কাজটি সম্পন্ন করার জন্য বাংলার বিভিন্ন অঞ্চল থেকে ঢাকায় আসতেন এবং সেখানে যাওয়ার ও কাজটি করার জন্য দীর্ঘ এবং ক্লান্তি হওয়ায় তাদের অনেকে ঢাকায় বসবাস শুরু করেছিলেন। এই মাইগ্রেশনটি আনুুমানিক ১৭৬০ সালে হয়েছিল। তবে সকলেই ধানের ব্যবসায় জড়িত ছিল না।  ঢাকায় মুঘলদের উপস্থিতির অর্থ ছিল যে সেখানে সাধারণত অনেক বেশি কর্মসংস্থানের সুযোগ ছিল, তাই তারা ঢাকাইয়া উর্দুভাষী নবাবদের এবং অন্যান্য অভিজাত পরিবারগুলির জন্য খানসামাহ, সৈন্য, প্রহরী, বাবুর্চি এবং চৌফারদের মতো অন্যান্য পেশা গ্রহণ করেছিল। এই গোষ্ঠীগুলির লোকেরা একত্রে বাস করত এবং তাদের হিন্দুস্তানি লোকদের সাথে কথোপকথন এবং আড্ডায় জড়িয়ে পড়ে এবং তাদের প্রধান পেশা তাদের কুট্টি হিসাবে পরিচিতি দেয়। উর্দুভাষীদের সাথে স্থানীয় বঙ্গালী উপভাষী কুট্টি বাঙালিদের কথোপকথনের ফলে কুট্টি উপভাষার জন্ম হয়। বিংশ শতাব্দীতে ঢাকার বেসিস পঞ্চায়েতগুলি ঢাকাইয়া উর্দু বা ঢাকাইয়া কুট্টির মাধ্যমে আলোচনা করত। অবশেষে, পুরান ঢাকার লোকালয়ে বসবাসকারী সাধারণ মানুষ এই উপভাষায় কথা বলতেন। ঢাকা শহর রাজধানী হওয়ায় পুরাতন ঢাকায় বিভিন্ন অঞ্চলের মানুষের আগমনের বর্তমানে ঢাকার কুট্টি বাঙালিদের সংস্কৃতি কিছুটা হ্রাস পেয়েছে।
ঢাকার কুট্টি উপভাষায় লিখিত সাহিত্য রয়েছে। "চান্নিপশর রাইতের লৌড়" নামে জুয়েল মাজহারের একটি জনপ্রিয় কবিতা রয়েছে। শামসুর রাহমানের বিখ্যাত কবিতা ‘এই মাতোয়ালা রাইত’ ঢাকাইয়া কুট্টি উপভাষায় লেখা। ঢাকাইয়া কুট্টি নাটকগুলি দেশজুড়ে জনপ্রিয়, এমনকি ভারতীয় চলচ্চিত্র নির্মাতা সত্যজিৎ রায়ও এই উপভাষায় সংলাপ লিখেছেন। ঢাকাইয়া কুট্টি লোককথা সমূহ "কুট্টি কৌতুক" নামে এবং সাধারণত উপভাষার রম্য দিকের জন্য বিখ্যাত। এটিকে বাংলা উপভাষাগুলির মধ্যে একটি মর্যাদাবান উপভাষা বলে মনে করা হয়। সাধারণত "ঢাকাইয়া কুট্টি" লোকগাঁথায় উল্লেখিত, তারা বহিরাগতদের বা অ-ঢাকাইয়া বাঙালিদের "গাঁইয়া" নামে অভিহিত করে, যার অর্থ "গ্রাম থেকে আগত", এবং কোলকাতার অধিবাসীদের বিশেষ করে ডেমচি নামে ডাকে।